2 Gautengse polisiebeamptes doodgeskiet | Maroela Media
Die polisie is op die spoor van verdagtes nadat twee polisiebeamptes aan diens Saterdagaand in Johannesburg in Gauteng doodgeskiet is.
Brig. Vishnu Naidoo, woordvoerder van die polisie, sê in 'n verklaring 'n kaptein en adjudantoffisier het omstreeks 20:00 op 'n klagte van 'n motorkaping in Leoniestraat in Winchester Hills reageer.
'n Voorlopige ondersoek toon dat die polisiebeamptes egter op pad daarheen in Vleiroosstraat doodgeskiet is. Die gekaapte motor is sedertdien in Klipspruit in Soweto opgespoor.
Genl. Khehla John Sitole, nasionale polisiekommissaris, het die voorval skerp veroordeel. "Ons kan nie rus voordat die moordenaars gevind is nie," sê Sitole.
Die polisie doen 'n beroep op die publiek om enige inligting rakende die voorval by Stop Misdaad, 08600 10111, aan te meld.
Die voorval is een van verskeie waarin polisiebeamptes oor die naweek gesterf het.
Maroela Media het vroeër berig 'n kommunikasiebeampte van die Limpopo-polisie is Saterdag in haar huis in Tzaneen ten aanskoue van haar drie kinders doodgeskiet.
Sers. Yvvone Moyana (43) se man (44) het haar doodgeskiet waarna hy die vuurwapen op homself gerig het. Hy was 'n adjudantoffisier verbonde aan die provinsiale misdaadintelligensie-eenheid in Limpopo.
In 'n ander voorval het 'n polisiebeampte van Middelburg in die Oos-Kaap homself om die lewe gebring nadat hy sy vriendin se suster in George in die Wes-Kaap doodgeskiet het. Sers. Mzwamadoda Fuzani was nie aan diens ten tyde van sy dood nie.
Gauteng In die nuus Johannesburg moord polisie
Só lyk Sondag se vooruitsig vir beurtkrag
Sitole jou nog nooit gehoor sê julle gaan nie rus voor moordenaars gevang word vir plaasmoorde. Nee ou grote dan gaan julle lank nie rus daardie woorde maak nie indruk
Maar blankes word ontwapen oor versuim om vroegtydig hernuwing van wapenlisensies in te dien. Ons kry hernuwing aanmanings vir voertuig lisensies, TV lisensies en bestuurslisensie maar nie vir vuurwapenlisensie hernuwing nie. Hoekom nie? Ek het al twee jaar gelede hernieude bevoegdheidslisensie gekry maar wag steeds op vuurwapen lisensie.
Die duiwel is los in SA. Tyd dat ons almal hande saamvat en Bid vir vrede en geregtigheid keer asb terug na GOD
Waarom maak die polisie geen melding van enige beloning vir die inhegtenisnemimng en skuldig bevinding van die moordenaars van die 2 polisiemanne nie?Daar hoort 'n goeie beloning te wees vir sulke inligting.